CELEX: 32020D2216
Language: sl
Date: 2020-12-22 00:00:00
Title: Delegirani sklep Komisije (EU) 2020/2216 z dne 22. decembra 2020 o spremembi Priloge I k Odločbi 2006/168/ES glede vnosa za Združeno kraljestvo in nekatera kronska odvisna območja na seznamu tretjih držav, iz katerih je dovoljen vnos govejih zarodkov (Besedilo velja za EGP)

28.12.2020   
               
               
                  SL
               
               
                  Uradni list Evropske unije
               
               
                  L 438/57
               
            
         DELEGIRANI SKLEP KOMISIJE (EU) 2020/2216
         z dne 22. decembra 2020
         o spremembi Priloge I k Odločbi 2006/168/ES glede vnosa za Združeno kraljestvo in nekatera kronska odvisna območja na seznamu tretjih držav, iz katerih je dovoljen vnos govejih zarodkov
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda (1), ter zlasti člena 7(1) in člena 9(1)(b) Direktive,
         ob upoštevanju naslednjega:
         
                     (1)
                  
                  
                     Odločba Komisije 2006/168/ES (2) določa pogoje za uvoz pošiljk govejih zarodkov v Unijo. Konkretno, Priloga I k navedeni odločbi navaja tretje države, iz katerih države članice morajo dovoliti uvoz govejih zarodkov.
                  
               
                     (2)
                  
                  
                     Združeno kraljestvo je zagotovilo potrebna jamstva, zahtevana v Odločbi 2006/168/ES, da bi se Združeno kraljestvo in kronsko odvisno ozemlje Jersey uvrstila na seznam v Prilogi I k navedeni odločbi po koncu prehodnega obdobja iz Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), brez poseganja v uporabo prava Unije za Združeno kraljestvo in v njem v zvezi s Severno Irsko v skladu s členom 5(4) Protokola o Irski/Severni Irski k sporazumu o izstopu v povezavi s Prilogo 2 k navedenemu protokolu. Ob upoštevanju jamstev, ki jih je zagotovilo Združeno kraljestvo, bi bilo treba navedeno tretjo državo in kronsko odvisno ozemlje vključiti v Prilogo I k Odločbi 2006/168/ES.
                  
               
                     (3)
                  
                  
                     Prilogo I k Odločbi 2006/168/ES bi bilo zato treba ustrezno spremeniti.
                  
               
                     (4)
                  
                  
                     Ker se prehodno obdobje iz sporazuma o izstopu konča 31. decembra 2020, bi se ta sklep moral uporabljati od 1. januarja 2021.
                  
               
                     (5)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Priloga I k Odločbi 2006/168/ES se spremeni v skladu s Prilogo k temu sklepu.
         
         
            Člen 2
            Ta sklep se uporablja od 1. januarja 2021.
         
         
            Člen 3
            Ta sklep je naslovljen na države članice.
         
         
            V Bruslju, 22. decembra 2020
            
               
                  Za Komisijo
               
               Stella KYRIAKIDES
               
                  Članica Komisije
               
            
         
         
            (1)  UL L 302, 19.10.1989, str. 1.
         
            (2)  Odločba Komisije 2006/168/ES z dne 4. januarja 2006 o uvedbi zahtev za zdravstveno varstvo živali in izdajanje veterinarskih spričeval za uvoz govejih zarodkov v Skupnost ter razveljavitvi Odločbe 2005/217/ES (UL L 57, 28.2.2006, str. 19).
      
      
         
            PRILOGA
            Priloga I k Odločbi 2006/168/ES se spremeni:
            
                        (1)
                     
                     
                        za vnosom za Švico se vstavi naslednji vnos:
                        
                                    „GB
                                 
                                 
                                    Združeno kraljestvo (*1)
                                    
                                 
                                 
                                    PRILOGA II
                                 
                                 
                                    PRILOGA III
                                 
                                 
                                    PRILOGA IV
                                 
                              
                  
                        (2)
                     
                     
                        za vnosom za Izrael se vstavi naslednji vnos:
                        
                                    „JE
                                 
                                 
                                    Jersey
                                 
                                 
                                    PRILOGA II
                                 
                                 
                                    PRILOGA III
                                 
                                 
                                    PRILOGA IV“